Sabiex jonoraw il-legat ta' Dr Helmut Kohl, l-eks kanċillier Ġermaniż u Ċittadin Onorarju tal-Ewropa, l-istituzzjonijiet Ewropej qed jorganizzaw flimkien Ċerimonja Ewropea tal-Unur fl-1 ta' Lulju fil-Parlament Ewropew fi Strasburgu. Helmut Kohl, li kien il-kanċillier ta' wara l-gwerra li l-aktar dam fil-kariga miet fis-16 ta' Ġunju 2017. "Lil Helmut Kohl ma ninsieh qatt. Ħabib u politiku li għen biex tingħaqad l-Ewropa," qal il-President tal-Kunsill Ewropew Donald Tusk dakinhar. Fl-1 ta' Lulju, il-President Tusk ser jagħmel diskors fiċ-Ċerimonja Ewropea flimkien mal-President tal-Parlament Ewropew Antonio Tajani u l-President tal-Kummissjoni Ewropea Jean-Claude Juncker kif ukoll il-Prim Ministru tal-Estonja Juri Ratas, mill-Presidenza tal-Kunsill. Bill Clinton, Felipe Gonzales u Dmitry Medvedev ser jgħidu kelmtejn waqt iċ-ċerimonja qabel ma l-Kanċillier Ġermaniż Angela Merkel u l-President Franċiż Emmanuel Macron jagħtu indirizz finali. Dan ser ikun segwit minn avveniment ċerimonjali fil-katidral fi Speyer (il-Ġermanja). L-avveniment kollu fi Strasburgu, inkluż il-wasla tal-mistiedna, ser ikun fuq webcast u mxandar dirett fuq u n-netwerk tal-Eurovision minn madwar id-9:30 sa madwar is-13:30. Segwi ċ-Ċerimonja diretta ta' Kohl fuq EbS+ Din ir-riżorsa bħalissa hi disponibbli biss bil-lingwa jew il-lingwi li ġejjin: Din iċ-ċerimonja hija opportunità biex inħarsu lejn il-passat u napprezzaw il-passi li ħa Helmut Kohl, l-arkitett tar-riunifikazzjoni tal-Ġermanja fl-1990 u sostenitur ewlieni tal-munita unika, biex l-Ewropa timxi 'l quddiem. Avviż għall-media għaċ-ċerimonja ta' kommemorazzjoni Ewropea ta' Helmut Kohl fil-Parlament nhar is-Sibt 1 ta' Lulju